**SAVIVALDYBĖS TURTO PANAUDOS SUTARTIS**

2020 m.\_\_\_\_\_\_\_\_ \_\_\_\_ d. Nr. \_\_\_

*(data)*

Rokiškis

Panaudos davėjas – **Rokiškio rajono savivaldybės administracija**, kodas 188772248**,** kurios registruota buveinė yra Respublikos g. 94, LT-42136 Rokiškio m., pagal Lietuvos Respublikos įstatymus įsteigtas ir veikiantis juridinis asmuo, atstovaujamas administracijos \_\_\_\_\_\_\_\_\_\_\_\_\_\_\_\_\_\_, veikiančio pagal 2020 m. liepos 31 d. Rokiškio rajono savivaldybės tarybos sprendimą Nr. TS-\_\_\_ „Dėl savivaldybės turto perdavimo laikinai neatlygintinai valdyti ir naudotis panaudos pagrindais“ ir panaudos gavėjas **valstybinė biudžetinė įstaiga Lietuvos Respublikos valstybinė darbo inspekcija prie Socialinės apsaugos ir darbo ministerijos**, kodas 188711163, veikiantis pagal Valstybinės darbo inspekcijos prie Socialinės apsaugos ir darbo ministerijos nuostatus, atstovaujamas kanclerio Arūno Lupeikos, veikiančio pagal Lietuvos Respublikos valstybinės darbo inspekcijos prie socialinės apsaugos ir darbo ministerijos dokumentų valdymo aprašo, patvirtinto Lietuvos Respublikos vyriausiojo valstybinio darbo inspektoriaus 2019 m. birželio 13 d. įsakymu Nr. EV-184 „Dėl Lietuvos Respublikos vyriausiojo valstybinio darbo inspektoriaus 2015 m. birželio 18 d. įsakymo Nr. V-211 „Dėl Lietuvos Respublikos valstybinės darbo inspekcijos prie socialinės apsaugos ir darbo ministerijos dokumentų valdymo tvarkos aprašo patvirtinimo” pakeitimo ir išdėstymo nauja redakcija“, 78.1 papunkčiu, remdamiesi Rokiškio rajono savivaldybės tarybos 2020 m. liepos 31 d. sprendimu Nr. TS-\_\_\_\_, sudarė šią sutartį:

1. **SUTARTIES DALYKAS**

1. Panaudos davėjas įsipareigoja panaudos gavėjui perduoti savivaldybės turtą (toliau – turtas) 10,69 kv. m patalpas, administraciniame pastate, žymėjimas plane – 617, unikalus Nr. 7397-3001-8018, adresu Respublikos g. 94, Rokiškio m., kurio įsigijimo balansinė vertė 2020 m. birželio 30 d. – 1421,25 Eur, turto likutinė vertė 2020 m. birželio 30 d. – 609,41 Eur, finansavimo šaltinis – savivaldybės biudžeto lėšos, naudoti Valstybinės darbo inspekcijos ir socialinės apsaugos ir darbo ministerijos nuostatuose nurodytai veiklai. Perduodamo turto būklė perdavimo metu – gera.

1. **SUTARTIES SĄLYGOS**

2. Panaudos davėjas perduoda turtą panaudos gavėjui 10 (dešimčiai) metų.

3.Trečiųjų asmenų teisės į turtą nėra.

4. Panaudos gavėjo lėšos, panaudotos daiktui pagerinti ar pertvarkyti, neatlyginamos.

5. Panaudos gavėjui draudžiama išnuomoti ar kitaip perduoti naudotis tretiesiems asmenims suteiktu panaudos pagrindais turtu.

6. Nuo turto priėmimo ir perdavimo akto pasirašymo momento iki faktiško turto grąžinimo momento pasibaigus sutarties terminui ar nutraukus sutartį prieš terminą:

6.1. visa turto sunaikinimo ar praradimo rizika ir atsakomybė tenka panaudos gavėjui, išskyrus draudiminius įvykius;

6.2. visa atsakomybė už nuostoliu ir žalą padarytą aplinkai ar tretiesiems asmenims (jų turtui), eksploatuojant ar saugant turtą tenka panaudos gavėjui, išskyrus draudiminius įvykius.

7. Mokesčius, susijusius su perduotu turtu moka Valstybinė darbo inspekcija prie Socialinės apsaugos ir darbo ministerijos, atsiskaitant už patalpų eksploatacines išlaidas proporcingai naudojamų patalpų plotui, pagal Rokiškio rajono savivaldybės administracijos teikimas sąskaitas faktūras.

1. **ŠALIŲ PAREIGOS**

8. Panaudos davėjas privalo:

8.1. jeigu turtas neperduodamas pasirašant šią sutartį, per 5 darbo dienas nuo sutarties pasirašymo perduoti Sutarties 1 punkte nurodytą turtą pagal turto perdavimo ir priėmimo aktą, kuris yra šios sutarties priedas;

8.2. pasibaigus panaudos sutarties galiojimo terminui iš panaudos gavėjo per 5 darbo dienas nuo sutarties pasibaigimo priimti pagal perdavimo ir priėmimo aktą jam grąžinamą turtą;

9. Panaudos gavėjas privalo:

9.1. savo lėšomis per 15 kalendorinių dienų nuo sutarties pasirašymo apdrausti visam sutarties galiojimo laikotarpiui jam perduotą savivaldybės turtą nuo žalos, kuri gali būti padaryta dėl ugnies, vandens, gamtos jėgų, vagysčių, trečiųjų asmenų neteisėtų veikų ir kitų draudiminių įvykių, draudimo kopiją pateikti Rokiškio rajono savivaldybės administracijos Turto valdymo ir ūkio skyriui;

9.2. savo lėšomis per 15 kalendorinių dienų nuo sutarties pasirašymo užregistruoti panaudos sutartį dėl perduoto savivaldybės nekilnojamojo turto VĮ „Registrų centras“. Pasibaigus panaudos sutarties terminui, panaudos gavėjas tokia pat tvarka turi išregistruoti sutartį iš Nekilnojamojo turto registro;

9.3. naudotis suteiktu turtu pagal jo tiesioginę paskirtį ir sutartį ir tik sprendimo dėl savivaldybės turto perdavimo panaudos pagrindais laikinai neatlygintinai valdyti ir naudotis priėmimo metu nurodytai veiklai, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, per visą sutarties galiojimo laiką nekeisti turto paskirties;

9.4. savo lėšomis atlikti nekilnojamojo turto pagerinimus, einamąjį remontą, prieš tai, atliekamų darbų aprašą bei sąmatą suderinant su savivaldybės administracijos direktoriumi, ir (esant reikalui) statinio kapitalinį remontą, kito ilgalaikio materialiojo turto remontą, jo techninę priežiūrą. Panaudos pagrindais perduoto turto remonto poreikį savo iniciatyva gali nustatyti panaudos gavėjas arba panaudos davėjas, kuris, apžiūrėjęs turtą, gali įpareigoti panaudos gavėją atlikti būtinuosius remonto darbus. Atlikus privalomus perduoto turto pagerinimus, tai įrodančius dokumentų kopijas panaudos gavėjas turi pateikti turto valdytojui;

9.5. gauti savivaldybės administracijos direktoriaus ar jo įgalioto asmens išankstinį raštišką sutikimą atlikti nekilnojamojo turto kapitalinį remontą, rekonstravimą ar paskirties pakeitimą, taip pat nekilnojamojo turto dalies paprastąjį remontą, kai planuojama patalpas perplanuoti;

9.6. atlyginti panaudos davėjui nuostolius, jei dėl neatliktų priežiūros, einamojo, kapitalinio remonto ar rekonstrukcijos darbų perduotas turtas sugedo ar buvo sugadintas;

9.7. panaudos sutarčiai pasibaigus ar ją nutraukus prieš terminą, per 5 darbo dienas grąžinti turtą panaudos davėjui perdavimo ir priėmimo aktu tos būklės, kurios jam buvo perduotas, atsižvelgiant į normalų susidėvėjimą. taip pat su visais atliktais pertvarkymais, neatskiriamais nuo turto;

9.8. panaudos sutarties pasibaigimo dieną įvykdyti visus mokestinius įsipareigojimus pagal šią sutartį;

9.9. sudaryti sąlygas panaudos davėjui kontroliuoti, ar perduotas turtas naudojamas pagal paskirtį ir sutartį, ar panaudos gavėjas verčiasi veikla, dėl kurios buvo perduotas savivaldybės turtas.

1. **SUTARTIES PASIBAIGIMAS**

10. Sutartis pasibaigia:

10.1. jos terminui pasibaigus;

10.2. kitais teisės aktų nustatytais atvejais.

1. Panaudos davėjas ir panaudos gavėjas šalių susitarimu, be atskiro sprendimo, turi teisę pakeisti sudarytą Turto panaudos sutartį, kai:
	1. panaudos gavėjas grąžina panaudos davėjui dalį panaudos pagrindais valdomo turto;
	2. pasikeičia kadastrinių matavimų duomenys, todėl pasikeičia panaudos pagrindais valdomo ir naudojamo nekilnojamojo turto duomenys;
	3. reikia patikslinti Turto panaudos sutartimi perduoto turto duomenis arba šalių rekvizitus;

11.4. panaudos davėjas ar panaudos gavėjas pageidauja išdėstyti Turto panaudos sutartį nauja redakcija pagal pavyzdinę Rokiškio rajono savivaldybės turto panaudos sutarties formą.

12. Sutartis nutraukiama prieš terminą:

12.1. įvykus suteikto panaudos pagrindais turto viešo pardavimo aukcionui;

12.2. jeigu panaudos gavėjas nevykdo veiklos, dėl kurios buvo perduotas savivaldybės turtas, ar šį turtą naudoja ne pagal paskirtį;

12.3. šalių susitarimu;

12.4. Lietuvos Respublikos civilinio kodekso nustatyta tvarka.

13. Panaudos davėjas turi teisę vienašališkai nutraukti panaudos sutartį prieš terminą, apie tai raštu įspėdamas panaudos gavėją ne vėliau kaip prieš mėnesį, jeigu panaudos gavėjas nevykdo arba netinkamai vykdo sutarties įsipareigojimus, nurodytus sutarties 5, 6, 7, 9.1–9.10 punktuose. Sutartis pasibaigia nuo panaudos davėjo raštiško pranešimo apie sutarties nutraukimą panaudos gavėjui dienos.

1. **KITOS SUTARTIES SĄLYGOS**

14. Sutartis sudaryta dviem egzemplioriais, po vieną kiekvienai šaliai.

15. Sutartis įsigalioja nuo jos pasirašymo dienos.

16. Sutarties pakeitimai, papildymai ir priedai galioja, jeigu jie iš esmės nepakeičia sutarties, yra sudaryti raštu ir pasirašyti sutarties šalių.

18. Prie sutarties pridedama:

18.1. Rokiškio rajono savivaldybės tarybos 2020 m. liepos 31 d. sprendimo Nr. TS-\_\_\_\_ „Dėl savivaldybės turto perdavimo laikinai neatlygintinai valdyti ir naudotis panaudos pagrindais“, kopija, 3 lapai;

18.2. patalpų plano kopija, 1 lapas.

1. **ŠALIŲ REKVIZITAI**

|  |  |
| --- | --- |
| **Panaudos davėjas**  | **Panaudos gavėjas**  |
| Biudžetinė įstaiga Rokiškio rajono savivaldybės administracija | Valstybinė biudžetinė įstaiga Lietuvos Respublikos valstybinė darbo inspekcija prie Socialinės apsaugos ir darbo ministerijos  |
| Respublikos g. 94, LT-42136 Rokiškis | Algirdo g. 19, LT-03607 Vilnius |
| Kodas 188772248 | Kodas 188711163  |
| Tel. (8 458) 71 442 | Tel. (8 52) 265 0193 |
| Faks. (8 458) 71 420 | Faks. (8 52) 213 9751 |
| El. paštas: savivaldybe@post.rokiskis.lt | El. paštas: info@vdi.lt |
|  | Kancleris |
| (Pareigos, vardas pavardė) | Arūnas Lupeika |

|  |  |  |
| --- | --- | --- |
|  |  |  |
|  *(parašas)* A.V. |  *(parašas)* A.V. |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_